Arutelu:Isaac Newton - Vikipeedia, vaba entsüklopeedia

# Arutelu:Isaac Newton

### Allikas: Vikipeedia

Parlamendis rääkis ta ainult korra, paludes akna sulgemist; ometi korrastas ta Inglise rahasüsteemi ja tema ajast peale on gini 21 shillingit.

Võtsin selle lause välja. Õigsust tuleb kontrollida. Mina tean vastupidist lugu, et Newton palus akna avamist.

Ma pisut kahtlen selles, kas Newtoni ikka võib filosoofiks pidada. Sel ajal nimetati kogu loodusteadust loodusfilosoofiaks, mis aga ei anna veel alust kõiki tolleaegseid loodusteadlasi filosoofideks pidada. Newtoni kõige kuulsama teose Philosophiae Naturalis Principia Mathematica pealkiri sisaldab küll sõna filosoofia, kuid selle töö sisu ei ole ju filosoofiline. Muidugi oli Newtonil nagu ka paljudel teistel selle ajajärgu geeniustel töid väga erinevaist valdkondadest, kuid ma arvan, et eelkõige oli tegemist siiski loodusteadlasega. Siim 15:53, 9 Dec 2004 (UTC)

  filosoof oli ta kindlasti, ta kirjutas terve hulga mingeid religioosseid traktaate - Ahsoous

    Kas siis religioon ja filosoofia on üks ja sama. Ma tean ka, et Newton oli väga religioosne, aga siiski. Põhimõtteliselt ma ei vaidlusta seda, et ta filosoof võis olla, tahan tähelepanu juhtida sellele, et kõik loodusfilosoofid ei olnud filosoofid. Siim 16:19, 9 Dec 2004 (UTC)

  a) ei ole, aga on ka ühiseid jooni (loodan et selle lause pärast teda usutegelaste hulka liigitama ei hakata;); b) nõus - Ahsoous

Kas polnud mitte Newtoni praegusel ajal populaarseima teose pealkiri Philosophiae Naturalis Principia Mathematica? Igatahes oli tal ohtralt seisukohti ses suhtes, kuidas teadust tegema peaks ja enda teada ta neid ka ei hoidnud; iseasi, et neil oli tugev seos Newtoni usuliste vaadetega, aga neidki võib pidada religioonifilosoofiliselt huvitavateks. Nii et Newton oli kyll, jah, filosoof, teadusfilosoofias ei pääse tast yle ega ymber. --Oop 20:18, 9 Dec 2004 (UTC)

  Mul on ka kõhklusi Newtoni filosoofiks nimetamisel. Filosoofid tõesti diskuteerivad teadlastega, aga sellepärast ei ole teadlased veel filosoofid. Arvan, et kui üldse Newtonit filosoofiks nimetada, siis vaidluse tõttu leibniziaan Clarke'iga aja ja ruumi absoluutsuse või relatiivsuse küsimuses. See, et Newtonil olid mingid arvamused teaduse metodoloogia küsimustes, teda küll filosoofiks ei tee, samuti mitte see, et ta kujundas endale välja kindlad teoloogilised vaated. Andres 08:29, 10 Dec 2004 (UTC)

    Huumori mõttes võrdlesin teiste vikidega: soomes, inglises, hispaanias, itaalias, prantsuses, hollandis filosoof; saksas, rootsis, esperantos, tyrgis ja poolas mitte. Paljudel suisa alkeemik, vahel ka numeroloog. Mitte, et rahvahääletus siin midagi loeks, aga vaielda ka ei viitsi. Võib ju kõik, kel suisa metafyysikat ei ole, selguse mõttes eriteaduste vahel laiali jagada. Filosoofiale ainuomast problemaatikat, millega ykski muu distsipliin ei tegele, on õnneks vähe kah. --Oop 09:04, 10 Dec 2004 (UTC)

Välja otsitud andmebaasist "http://et.wikipedia.org../../../i/s/a/Arutelu%7EIsaac_Newton_ca7a.html"

##### Views

- Artikkel
- Arutelu
- Viimane redaktsioon

##### Otsi